моделира нарастване на вноса, съответстващо на същия пазарен дял за САЩ от 17,2 %, както по време на първоначалния разследван период. В резултат на това рентабилността на промишлеността на Съюза би спаднала с 0,41 процентни пункта от + 2,84 % на + 2,43 %. И в двата случая въздействието на скока на вноса от САЩ, при постоянни цени, може да се опише като по-скоро умерено. Това е свързано с високия дял на променливите разходи при промишлеността за производство на биодизел.
 (126)
 При втория сценарий бе установено, че ефектът от намаляването на цените потенциално води до големи вреди. В случай на намаляване на цените на Съюза до равнището на експортните цени на САЩ за трети държави (721 EUR/тон) печалбата би спаднала от + 2,84 % на - 3,88 %. В случай на спад на цените на Съюза с 10 %, т.е. от 771 EUR/тон на 694 EUR/тон, печалбата би спаднала от + 2,84 % на - 7,94 %. Във всеки случай всеки спад на цените, по-висок от - 2,9 %, би довел до нулева печалба за промишлеността на Съюза.
 (127)
 Всъщност, ако се допусне срокът на действие на мерките да изтече, е много вероятно на пазара да възникне комбинация от двата сценария, описани по-горе. По-специално може да се очаква значителни количества биодизел с произход от САЩ да навлязат на пазара на Съюза на цени, които са по-ниски от тези на промишлеността на Съюза. В резултат на това пазарният дял, както и цените на промишлеността на Съюза биха намалели. Това би довело до значителни загуби за промишлеността на Съюза.
 5.4. Заключение относно вероятността за повторно възникване на вредата
 (128)
 Въз основа на това и като отбеляза сегашното нестабилно състояние на промишлеността на Съюза, Комисията стигна до заключението, че липсата на мерки по всяка вероятност би довела до значително увеличение на дъмпинговия внос от САЩ на цени, причиняващи вреда, и до вероятно повторно възникване на съществена вреда.
 6. ИНТЕРЕС НА СЪЮЗА
 (129)
 В съответствие с член 21 от основния регламент Комисията проучи дали запазването на съществуващите антидъмпингови мерки би било в противоречие с интереса на Съюза като цяло. Интересът на Съюза бе определен въз основа на оценка на всички различни засегнати интереси, в това число тези на промишлеността на Съюза, на вносителите и на ползвателите. В съответствие с член 21, параграф 1, трето изречение от основния регламент бе обърнато специално внимание на необходимостта от защита на промишлеността от отрицателните последици от вредоносния дъмпинг.
 6.1. Интерес на промишлеността на Съюза
 (130)
 Ако се допусне срокът на действие на съществуващите мерки да изтече, промишлеността на Съюза по всяка вероятност ще бъде изправена пред засилена нелоялна конкуренция от страна на производителите на биодизел в САЩ, което най-вероятно рязко ще прекрати продължаващото възстановяване на промишлеността на Съюза.
 (131)
 Комисията стигна до заключението, че продължаването на срока на действие на мерките би било в интерес на промишлеността на Съюза.
 6.2. Интерес на несвързаните вносители
 (132)
 Нито един вносител не се противопостави на удължаването на срока на действие на мерките.
 (133)
 Shell Trading Rotterdam заяви, че мерките водят до